
Najnovejša pridobitev v potrošniški liniji izdelkov SSD podjetja Samsung Electronics je model 9100 PRO. Disk 9100 PRO s pomočjo vmesnika PCIe® 5.0 ponuja napredno delovanje, produktivnost pri večopravilnosti in široko združljivost za razširitev uporabniške izkušnje na prenosnikih, igralnih konzolah in igričarskih računalnikih.

Za uporabnike prenosnih in namiznih računalnikov, ki potrebujejo višje hitrosti pri vzporedni obdelavi podatkov, kar še posebej velja za profesionalne ustvarjalce vsebin z uporabo umetne inteligence, bo 9100 PRO predstavljal učinkovito rešitev. Tudi uporabniki, ki uživajo v intenzivnih igričarskih izkušnjah, bodo pri tem disku SSD lahko izkoristili visoko zmogljivost in razširjeno kapaciteto shranjevanja.

· Izboljšana zmogljivost in energetska učinkovitost

· Podpira vmesnik PCIe 5.0, ki je dvakrat hitrejši od prejšnje generacije.
· Zagotavlja hitrost zaporednega branja do 14.800 MB/s in hitrost zapisovanja do 13.400 MB/s, kar v primerjavi s predhodnikom 990 PRO zagotavlja do 99 % večjo zmogljivost.
* 9100 PRO 4 TB ima hitrost zaporednega branja 14.800 MB/s, pri 990 PRO 4 TB pa je hitrost zaporednega branja 7.450 MB/s
· Povečane so tudi hitrosti naključnega branja in pisanja, in sicer do 2.200 tisoč vhodno-izhodnih operacij na sekundo (IOPS) oziroma 2.600 tisoč IOPS.
· Energetska učinkovitost je zaradi izboljšane rešitve za upravljanje toplote v primerjavi s prejšnjim modelom izboljšana za 49 %.
* Učinkovitost porabe energije pri zaporednem branju in pisanju pri 9100 PRO 2 TB je 1.822 oziroma 1.703 MBs/s na vat, pri zaporednem branju in pisanju pri 990 PRO 4 TB pa 1.221 oziroma 1.255 MBs/s na vat.

· Preprečevanje pregrevanja, razširjena kapaciteta shranjevanja in širok nabor združljivih naprav

· Modeli od 1 terabajta (TB) do 4 TB imajo vgrajeno 8,8 mm visoko hladilno telo, ki omogoča lažji toplotni nadzor in preprečuje pregrevanje. Naprava je skladna tudi s standardom PCI-SIG® D8.[footnoteRef:0]  [0:  Standard PCI-SIG D8 pomeni višino hladilnega telesa 8,8 mm ali manj.] 

· Model z 8 TB ter 11,25 mm visokim hladilnim telesom bo navoljo še letos. Različica z 8 TB kapacitete predstavlja prelomnico v Samsungovi liniji potrošniških diskov NVMe SSD, saj je prvi s tako veliko kapaciteto. Pričakuje se, da bo njegova izjemna kapaciteta omogočila raznovrstne igričarske izkušnje ter prinesla nove možnosti za razvoj iger naslednje generacije in ustvarjanje vsebin.
· Uporabniki lahko disk 9100 PRO namestijo v številne naprave, od prenosnih in namiznih računalnikov do igralnih konzol, to pa omogoča enostavno nadgradnjo zmogljivosti in kapacitete z brezhibno združljivostjo.

· Podpora programske opreme Samsung Magician

· Nabor optimizacijskih orodij za izboljšano funkcionalnost vseh Samsungovih diskov SSD, vključno z 9100 PRO.
· Poenostavljen postopek prenosa podatkov za nadgradnjo diska SSD.
· Zaščita podatkov, spremljanje stanja diska in pravočasna obvestila o posodobitvah vdelane programske opreme.

Disk 9100 PRO bo na svetovni trg prihajal postopno, na voljo bo v štirih različicah: 1 TB, 2 TB, 4 TB in 8 TB. Modele s kapacitetami 1 TB, 2 TB in 4 TB bo od 18. marca dalje mogoče kupiti na Samsung.com in pri drugih trgovcih, model s kapaciteto 8 TB pa bo na voljo v drugi polovici leta 2025. 

Za več informacij, vključno s podrobnostmi o garanciji, obiščite samsung.com/SSD ali semiconductor.samsung.com/internal-ssd/.

